<p>السعودية غادي تحتاضن سهرة <u>ديال</u> إم <u>تي</u> <u>في</u> لي غادي تحضر ليها <u>نيكي</u> ميناج <u>وبزاف</u> ديال الفنانة خريين، وقبل <u>من</u> <i>هادشي</i> السعودية جمعات <i>كاع</i> <u>الفقها</u> ديال <u>حرام</u> وحلال ولي <u>فيهم</u> فريع الراس وكيديرو <i>السياسة</i> ودخلاتهم للحبس، <u>وغادا</u> بواحد السرعة <i>فالإنفتاح</i> إلى بقات <b>هاكة</b> <b>راه</b> السنوانت الجايا غادي نشوفو <b>شي</b> لاس فيكاس حلال فشي صحرا فديك الجيهة، ولكن قبل <i>من</i> هادشي فالمغرب كانون ناضو واحد الرباعة <i>وذبحو</i> جوج سائحات إسكندنافيات سالمات آمنات فشمهروش تأثرا بالإسلام السعودي <i>لي</i> باغا تخلص منو دابا، وقبل من هادشي عرف المغرب <b>سنوات</b> ديال محاربة الإرهاب ولحد الآن <u>باقي</u> كيفكك فالخلايا النائمة والفايقة <u>ولي</u> مغمضة عين وحالة عين</p>
<p>قبل <b>ماتبدى</b> السعودية هاد سياسية الإنفتاح راه <b>دوزات</b> عشرات السنين كتمول وتشجع على <b>سياسة</b> إغلاق العقول بعقيدة <u>بول</u> البعير <u>والتشدد</u> والسلفية <u>والإرهاب،</u> عشرات السنين <b>وعرام</b> ديال الحروب ومئات الألاف ديال القتلى بداهم من أفغانستان فحربها ضد <b>السوفييت</b> ونتا غادي وصولا للحرب فاليمن وسوريا وليبيا <i>حاليا،</i> هادشي كلو <b>لعبات</b> فيه <i>السعودية</i> دور كبير <u>وأي</u> واحد تفركع <b>فشي</b> <u>قنت</u> <b>بإسم</b> الإسلام فراه تفركع بإسم إسلام السعودية، حتى <u>ولا</u> <i>اللباس</i> <i>الجهادي</i> الأفغاني والنقاب هو الإسلام الحق، هادشي <b>لي</b> دخيل على <i>ثقافتنا</i> وإسلامنا لي عرفناه قرون كمغاربة <b>ولي</b> <b>عمرو</b> كان <b>ملوث</b> بهاد قوة الحلال <i>والحرام،</i> السعودية لي قراو فيها أغلب شيوخ السلفية <u>ولي</u> بسبابهم <b>عرف</b> <b>المغرب</b> أحداث دموية <u>فالعديد</u> من المرات، قررات أنها تنفاتح <i>على</i> العالم <u>هادشي</u> <b>زوين</b> أن أحد <b>قلاع</b> التشدد <i>الديني</i> <u>والتطرف</u> تمشي فمسار الإنفتاح</p>
<p><b>قبل</b> ماتبدى <u>السعودية</u> <u>هاد</u> عهد الإنفتاح <i>وتبدى</i> تستقبل <b>بحال</b> نيكي ميناج، سيفطات لينا المغراوي وعمر الحدوشي وتقي الدين الهيلالي <u>والعديد</u> من <b>رموز</b> <b>السلفية</b> والوهابية <u>في</u> <b>المغرب،</b> لي <i>ساهموا</i> في <b>عهد</b> الإنغلاق المغربي والتشدد ومظاهر <u>ولباس</u> المغاربة عمرهم <i>عرفوه،</i> حتى ولينا جزء <b>من</b> الشرق <i>وحتى</i> حنا تعادينا <u>بأمراض</u> <u>الشرق</u> المزمنة، <b>هاعلاش</b> <i>قبل</i> ما <u>تبدى</u> السعودية هاد سياسة الإنفتاح <b>راه</b> <b>خاص</b> <i>نطالبوها</i> بجبر الضرر <i>ديال</i> سنوات <i>وهي</i> <b>كتحقن</b> <i>وتلقن</i> المغاربة إسلامها المتشدد لي هي حاليا كتخلى عليه <i>ولكن</i> المغرب باقي كيعاني <b>منو</b></p>
<h1></h1>